Az orosz hadsereg a Baltikum lerohanását gyakorolta? - Nemzeti.net Nemzeti.net
Az orosz hadsereg a Baltikum lerohanását gyakorolta?
BERLIN. A NATO-hoz tartozó balti államok lerohanását gyakorolta be az orosz hadsereg szeptemberben a Fehéroroszországgal közösen folytatott Zapad-2017 műveletben, a hidegháború óta tartott legnagyobb szabású hadászati gyakorlaton – írta a Bild című német lap nyugati hírszerzési információkra hivatkozva.
A forgatókönyv arról szól, hogy Oroszország lerohanja a három balti államot – Észtországot, Lettországot, Litvániát -, és légicsapásokat mér nyugat-európai NATO-tagországokra, hogy elzárja az észak-atlanti szövetség baltikumi csapatainak utánpótlását, és megfélemlítse az érintett nyugat-európai országok lakosságát.